Augusto Algueró

Augusto Algueró (født 23. februar 1934 i Barcelona, død 16. januar 2011 i Costa del Sol, Spania) var en spansk arrangør, komponist og musikalsk leder.

Algueró begynte sin musikalske karriere på begynnelsen på 1950-tallet da han var rundt seksten år gammel. Blant hans mest kjente komposisjoner er «Penélope», som han skrev spesielt for Joan Manuel Serrat, samt «Noelia» (Nino Bravo) og «La Chica ye-ye» (Concha Velasco). I løpet av sin lange musikalske karriere skrev Algueró mer enn 500 sanger og cirka 200 partiturer til bruk i filmer og på fjernsyn. 

I 1961 giftet Algueró seg med skuespilleren Carmen Sevilla, men paret ble separert 10 år senere etter å ha fått en sønn sammen. Algueró døde i sitt eget hjem i byen Torremolinos, i en alder av 76 år, etter å ha fått et hjerteinfarkt.

Referanser

Eksterne lenker 
 
 

Spanske komponister
Personer fra Barcelona